Kirabolta és bottal ütötte áldozatát a 68 éves bokonyi néni - webbulvar.hu
Kirabolta és bottal ütötte áldozatát a 68 éves bokonyi néni
Az idős bűnelkövető egy régi ismerősét rabolta ki húsvét hétfőn.
2017.04.18 10:15ma.hu
Rablás miatt folytat büntetőeljárást a Nyíregyházi Rendőrkapitányság Nagykállói Rendőrőrse egy 68 éves bökönyi lakos ellen. A megalapozott gyanú szerint a nő hétfőn 18 óra körül átment régi ismerőse bökönyi házába, majd rövid beszélgetés után távozni készült.
Mielőtt elhagyta a házat, magához vett a konyhaszekrényről egy pénztárcát, amit a 68 éves háziasszony észrevett és szóvá is tett. Rövid dulakodás után a gyanúsított egy járóbottal bántalmazta a sértettet, majd a pénztárcából megszerzett ezer forintos bankjeggyel elmenekült.
A rendőrök a bejelentést követően a bűncselekmény elkövetésével megalapozottan gyanúsítható nőt otthonából előállították és gyanúsítottként kihallgatták. A rendőrség a további eljárást az asszony őrizetbe vétele mellett folytatja.
Tizennyolc éves fiú követte el benzinkúti rablásokat